Diari Oficial de la Generalitat Valenciana


Sumari del DOGV 863, del 07-07-1988 (1988/811600)

ORDRE de 13 de juny de 1988, de la Conselleria de Cultura, Educació i Ciència, per la qual s'ofereixen ajudes per a l'assistència a cursos de perfeccionament lingüístic en idiomes moderns a efectuar a l'Institut Britànic de València.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   863

Data del DOGV
:   07-07-1988

Secció del DOGV
:   AUTORITATS I PERSONAL

Número del document
:   1988/811600


Data del document
:   13-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 13 de juny de 1988, de la Conselleria de Cultura, Educació i Ciència, per la qual s'ofereixen ajudes per a l'assistència a cursos de perfeccionament lingüístic en idiomes moderns que s'efectuaran a l'Institut Britànic de València.  
Per continuar el programa de perfeccionament del professorat que aquesta Conselleria du a terme en col·laboració amb l'Institut Britànic, mitjançant l'acord que es va signar quan escaigué entre la Generalitat Valenciana i el Consell Britànic, en l'àmbit i les condicions del Conveni Cultural entre el Govern Espanyol i el Govern del Regne Unit de la Gran Bretanya i Irlanda del Nord, fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià  
ORDENE:  
Article primer  
Oferir ajudes per a l'assistència a cursos de llengua anglesa, impartits per l'Institut Britànic de València, i ajudes per a sufragar la matricula per a l'obtenció del Cambridge First Certificate, Cambridge Proficiency i Oxford Higher.  
Article segon  
Les ajudes regulades per aquesta Ordre, seran sufragades en el primer trimestre del curs escolar 1988/89 amb càrrec a l'aplicació pressupostària 09.06.471 del programa 423.10 del pressupost de 1988 i, amb càrrec als crèdits disponibles en el pressupost de 1989, el segon i tercer trimestre del curs escolar 1988/89.  
DISPOSICIONS FINALS  
Primera  
Es autoritzada la Direcció General d'Ordenació i Innovació Educativa a dictar totes les disposicions reglamentàries i les altres resolucions que calga per a l'aplicació i el desplegament d'aquesta Ordre.  
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 13 de juny de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
1. Objecte de les ajudes.  
L?objecte d'aquestes ajudes és l'assistència als cursos que s'imparteixen a l'Institut Britànic de València i que possibiliten l?obtenció del Cambridge First Certificate, Oxford Higher i Cambridge Proficiency.  
2. Característiques de les ajudes.  
Les ajudes consisteixen en el 50% del preu de la matrícula dels cursos impartits i de la matrícula per a l'examen del diplomes abans esmentats.  
3. Requisits de les ajudes.  
Podran beneficiar-se de les ajudes:  
1) Tots els professors en actiu que donen en l'actualitat l'assignatura d?anglès en ensenyament no universitari, en centres públics i concertats de la Generalitat Valenciana.  
2) Els professors que han obtingut aquesta ajuda durant els cursos 86/87, 87/88, encara que no impartesquen anglès en el 88/89, ja que es pretén que el seu perfeccionament una vegada començat no siga interromput.  
4. Termini i formalització de sol·licituds.  
Les sol·licituds podran presentar-se en el Registre General de la Conselleria de Cultura, Educació i Ciència, en els Serveis Territorials, en els Centres de Professors, o per qualssevol dels mitjans que estableix l'article 66 de la Llei de Procediment Administratiu.  
Les sol·licituds portaran adjunta la informació següent:  
- Instància segons el model que figura al final d'aquesta Annex.  
- Certificació del Director o Secretari del Centre on es farà constar que la persona interessada dóna l'assignatura d?anglès, en el curs actual, i també els cursos en què imparteix aquesta assignatura.  
- Certificació on es farà constar que la persona interessada tingué una ajuda per a l'Institut Britànic durant el curs 87/87 o 87/88.  
5. Termini de presentació de sol·licituds.  
Serà de 30 dies naturals a partir de l'entrada en vigor d'aquesta Ordre.  
La selecció de les sol·licituds la farà una Comissió presidida pel Director General d'Ordenació i Innovació Educativa o la persona que hi delegue i la integraran:  
- El Cap del Servei d'Ordenació Acadèmica, o la persona que hi delegue.  
- El Cap del Servei d?avaluació i Inspecció o la persona que hi delegue.  
- El Cap del Servei de Formació del Professorat.  
Hi farà de Secretari un funcionari de la Direcció General d'Ordenació i Innovació Educativa, designat pel Director General.  
La Convocatòria la resoldrà la Direcció General d'Ordenació i Innovació Educativa mitjançant una Resolució.  
6. Obligacions per als seleccionats.  
Els qui seran seleccionats per a aquestes ajudes estaran obligats a:  
- Realitzar les proves d'aptitud que l'Institut Britànic considere adients.  
- Assistir amb aprofitament i regularitat als cursos en què es matricule.  
La Direcció General d'Ordenació i Innovació Educativa podrà suspendre l'ajut concedit quan, segons el seu parer, el seleccionat haja incomplet alguna de les obligacions anteriorment esmentades.  
MODEL D'INSTÁNCIA DE SOL·LICITUD  
En/Na/N amb DNI   
teléfon domiciliat/da a carrer/plaça   
número codi postal professor de (1)   
en situació administrativa NRP (si fa el cas) amb destinació  
al Centre de carrer/plaça núm   
telèfon   
EXPOSA  
Que una vegada feta la Convocatòria a les ajudes per Ordre de 13 de juny de 1988, de la Conselleria de Cultura, Educació i Ciència, i acceptant-ne les Bases, sol·licite que em siga concedit l'ajut per a assistir als cursos impartits per l'Institut Britànic per a:  
(2)  
 Primer trimestre curs 88/89  
 Segon trimestre curs 88/89  
 Tercer trimestre curs 88/89  
 Matrícula Cambridge First Certificate  
 Matrícula Oxford Higher  
 Matrícula Cambridge Proficiency  
València, de de 1988  
(1) EGB, FP, BUP, COU, EOI, etc. (Cal que especifiqueu els nivells impartits).  
(2) Assenyaleu el que us interesse (l'interessat/da ha de assenyalar totes les casilles que li interessen perquè aquesta convocatòria és única per a tot l'any).  
HBLE. SR. CONSELLER DE CULTURA, EDUCACIO I CIÈNCIA  
AVINGUDA DE CAMPANAR, 32. 46249 VALÈNCIA.